შეუძლია თუ არა გააფუჭოს ამერიკა-რუსეთის ურთიერთობა ვაშინგტონის ურთიერთობამ საქართველოსა და უკრაინასთან?
შესძლებს კი ობამას ადმინისტრაცია კარგი ურთიერთობის შენარჩუნებას ერთდროულად რუსეთთან, უკრაინასა და საქართველოსთან, რომლებსაც მოსკოვი დღე
მოგეხსენებათ, რომ ახლახანს აშშ-ის ვიცე-პრეზიდენტი ჯო-ბაიდენი საქართველოსა და უკრაინას ეწვია. ბაიდენის ვიზიტს წინ უძღოდა აშშ-ის პრეზიდენტის ბარაკ ობამას და რუსეთის პრეზიდენტის დიმიტრი მედვედევის უმაღლესი დონის შეხვედრა, რომელიც მოსკოვში შედგა. შეხ- ვედრის მთავარი მიზანი ამერიკა-რუსეთის ურთიერთობაში ახალი გვერდის გადაშლა იყო, რაც მთელი რიგი ექსპერტების აზრით მიღწეულ იქნა. აი რა მოსაზრება გამოთქვა ამერიკის ხმასთან საუბარში ლონდონსი დაბნავებული სტრატეგიული შესწავლის საერთაშორისო ინსტიტუტის კავკასიის განყოფილების ექსპერტმა ოქსანა ანტონენკომ: -„არა მარტო საქართველოსა და უკრაინაში, არამედ მთელ რიგი სხვა ქვეყნებში განსაზღვრული შეშფოთება იგრძნობოდა ამერიკა-რუსეთის ურთიერთობაში. ამ ე.წ. პოზიტიური გადატვირთვის გამო ყველას ერთიო კითხვა აწუხებდა: ნიშნავდა ეს თუ არა იმას, რომ ამერიკა აპირებდა მისი მხარდაჭერის შესუსტებას საქართველოსა და უკრაქინის მიმართ. ბაიდენის ვიზიტის მთავარი მიზანი საქართველოსა და უკრაინაში სწორედ ისი იყო, რომ ვაშინგტონს სახალხოდ ხაზგასმით ეთქვა: „აშშ-ი კვლავაც მოიაზრებს საქართველოსა და უკრაინას, როგორც მის მნიშვნელოვან სტრატეგიულ პარტნიორებს და რომ რუსეთთან ურთიერთობის განახლება არ მოხდება საქართველოსა და უკრაინის ინტერესებისა და მათთან ამერიკის ურთიერთობის ხარჯზე. „ სხვა აზრის არის ამის შესახებ კოლუმბიის უნივერსიტეტეის თანამშრომელი რობერტ ლეგვოლდი: -„ჯერ-ჯერობით არაფერი მეტყველებს იმაზე, რომ ობამას ადმინისტრაციამ საბოლოოდ ჩამოაყალიბა მისი პოზიცია იმის თაობაზე თუ როგორ აპირებს იგი ამ საკითხების დაბალანსებას. უნდა გამოინახოს ისეთი მეთოდი, რომლითაც მიიღწევა წინსვლა რუსეთთან მთელ რიგ საკვანძო მნიშვნელობის მქონე საკითხებში და ამავე დროს შეინარჩუნოს საქართველოსა და უკრაინისადმი მხარდაჭერის პოლიტიკა. ეს კი უნდა მოხდეს ისე, რომ აშშ-მ არ წაახალისოს საქართველოსა და რუსეთის ანტი-რუსული პოზიცია ან რუსეთს არ დაუტოვოს ისეთი შთაბეჭდილება რომ აშშ-ის მხარდაჭერა საქართველოსა და უკრაინისადმი არ არის მიმართული რუსეთის წინააღმდეგ.“ ლეგვოლდი იმასაც უსვამს ხაზს, რომ მოსკოვმა აუცილებლად უნდა გააუმჯობესოს ურთიერთობა ამ ორ ქვეყანასთან: -„თუ მოსკოვის ურთიერთობა უკრაინასა და განსაკუთრებით საქართველოსთან კვლავაც დარჩება დაძაბული და არაკონსტრუქციული, მაშინ ჩემის აზრით აშშ-ს ძალზე გაუჭირდება პოზიტიური პოლიტიკის ბალანსირება რუსეთთან, ისევე როგორც საქართველოსა და უკრაინასთან.“ აი რა აზრის არის ამ საკითხზე ალბერტას უნივერსიტეტის უკრაინის საკითხების ექსპერტი დეივიდ მარპლსი: -„სანამ იუშჩენკოა უკრაინის პრეზიდენტი შეუძლებელია გაუმჯობესდეს ამერიკის ურთიერთობა ერთდროულად რუსეთთან და უკრაინასთან. იმის წარმოდგენაც კი შეუძლებელია, რო სამივე მხარე ოდესმე შეიკრიბება და რაიმეს განიხილავს. რაც შეეხება საქართველოს აქ მდგომარეობა გაცილებით უფრო რთულია.“ ექსპერტები სვავენ კითხვას: შესძლებს კი ობამას ადმინისტრაცია კარგი ურთიერთობის შენარჩუნებას ერთდროულად რუსეთთან, უკრაინასა და საქართველოსთან, რომლებსაც მოსკოვი დღესაც მისი გავლენის სფეროს ნაწილად აღიქვავს?